
NACIONALINĖS ŽEMĖS TARNYBOS
PRIE APLINKOS MINISTERIJOS
PANEVĖŽIO APYGARDOS ŽEMĖS TVARKYMO IR ADMINISTRAVIMO SKYRIAUS
VEDĖJAS



DĖL UTENOS apskrities IGNALINOS rajono (savivaldybės) 
kazitiškio seniūnijOS kazitiškio kadastro vietovės žemės sklypų planų, kurie prilyginami žemės reformos žemėtvarkos projektui, rengimo

2026 m.  balandžio 27  d. Nr. 6RKĮ-  449
Ignalina

Vadovaudamasis Lietuvos Respublikos žemės įstatymo 32 straipsnio 3 dalies 6 punktu, Lietuvos Respublikos žemės reformos įstatymo 19 straipsniu, Žemės reformos žemėtvarkos projektų rengimo ir įgyvendinimo tvarkos aprašo, patvirtinto Lietuvos Respublikos Vyriausybės 1998 m. balandžio 1 d. nutarimu Nr. 385 „Dėl žemės reformos vykdymo kaimo gyvenamojoje vietovėje“, 3 punktu, Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos, patvirtintos Lietuvos Respublikos žemės ūkio ministro 1998 m. balandžio 23 d. įsakymu Nr. 207 „Dėl Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos patvirtinimo“, 27 ir 122 punktais, Nacionalinės žemės tarnybos prie Aplinkos ministerijos direktoriaus 2024 m. rugpjūčio 8 d. įgaliojimą Nr. 1Į-368-(1.9 E.) „Dėl teritorijų planavimo dokumentų  ir žemės valdos projektų rengimo ir tvirtinimo, kitų funkcijų atlikimo“ ir atsižvelgdama į Utenos apskrities Ignalinos rajono (savivaldybės) Kazitiškio seniūnijos Kazitiškio kadastro vietovės žemės sklypų planų, kurie prilyginami žemės reformos žemėtvarkos projektui rengiančios VĮ Žemės ūkio duomenų centro pateiktus dokumentus (duomenis):
1. N u s p r e n d ž i u:
1.1. rengti Utenos apskrities Ignalinos rajono (savivaldybės) Kazitiškio seniūnijos Kazitiškio kadastro vietovės žemės sklypų planus, kurie prilyginami žemės reformos žemėtvarkos projektui;
1.2. neprojektuoti naujų valstybinės žemės sklypų numatomų parduoti aukcione.
2. T v i r t i n u: 
2.1. 704,3639 ha ploto teritoriją Utenos apskrities Ignalinos rajono (savivaldybės) Kazitiškio seniūnijos Kazitiškio kadastro vietovės žemės sklypų planams, kurie prilyginami žemėtvarkos projektui, rengti ir jos ribas (pridedama);
2.2. Asmenų, pateikusių prašymus grąžinti natūra perduoti ar suteikti nuosavybėn neatlygintinai, taip pat parduoti, išnuomoti, perduoti neatlygintinai naudotis arba patikėjimo teise valstybinės žemės sklypus Utenos apskrities Ignalinos rajono (savivaldybės) Kazitiškio seniūnijos Kazitiškio kadastro vietovėje, sąrašą (pridedama);
2.3. nustatytus laisvos žemės fondo žemės plotus pagal pridedamą žiniaraštį. 
	3.  N u s t a t a u, kad Utenos apskrities Ignalinos rajono (savivaldybės Kazitiškio seniūnijos Kazitiškio kadastro vietovės žemės sklypų planų, kurie prilyginami žemės reformos žemėtvarkos projektui, rengimo pradžios data ‒ 2026 m. gegužės 20 d., kuri yra ir pretendentų susirinkimo diena.
4. Į p a r e i g o j u Nacionalinės žemės tarnybos prie Aplinkos ministerijos Panevėžio apygardos žemės tvarkymo ir administravimo skyriaus vyriausiąją specialistę Iloną Sketerskienę šį įsakymą per 1 darbo dienas nuo jo priėmimo paskelbti Nacionalinės žemės tarnybos prie Aplinkos ministerijos interneto svetainėje (adresas –  http://nzt.lrv.lt).
5. I n f o r m u o j u, kad šis įsakymas gali būti skundžiamas Nacionalinės žemės tarnybos prie Aplinkos ministerijos direktoriui Lietuvos Respublikos žemės reformos įstatymo 18 straipsnio ir Išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių, patvirtintų Nacionalinės žemės tarnybos prie Žemės ūkio ministerijos direktoriaus  2024 m. gegužės 10 d. įsakymu Nr. 1P-139-(1.1 E.)  „Dėl išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių patvirtinimo“ nustatyta tvarka ir terminais.

